ART-NETVÆRK DK

NETVÆRKSDAG 2017

TORSDAG DEN 2. november KL. 9.30 – 16.00

MARKEDSPLADSEN 4, 4. SAL, 7400 Herning

Efteråret står for døren, og det er dermed tid til den årlige netværksdag. Som på de tidligere netværksdage, er der også i år et par oplæg på programmet:

Lotte Junker Harbo, ph.d.-studerende ved Aalborg Universitet, vil fortælle om sit forskningsprojekt omkring ART.

Karina Vase, Dennis Thomsen og Lars Rasmussen, Center for Børn, Unge og Familier i Herning, vil fortælle om programmet ART for Familier (Family TIES).

Formålet med netværksdagen er også, at deltagerne har mulighed for at kunne sparre med hinanden, komme med, og få ideer samt spørge ex. ”hvordan gør I i ART-lektion nr. 3, når…..?” Derfor vil der være temagrupper opdelt efter emner.

Man melder sig på gruppen på selve netværksdagen, men hav gerne allerede tænkt igennem, hvilken gruppe det kunne være relevant for dig at deltage i.

**Pris og betaling:**

Prisen for netværksdagen er 500,- kr. pr. deltager.

Tilmelding og betaling sker på følgende måde:

Bankoverførsel:

kontonr. 9108-0003788776, CVR.NR. 37833525. Mærk venligst indbetalingen med ”netværksdag” samt dit navn og din mailadresse. Ved flere deltagere på samme betaling sendes en mail med samtlige navne og mailadresser til Lars K. Rasmussen på buflr@herning.dk.

EAN:

Send venligst en mail mail med EAN-nummer, navne og mailadreser på deltagere til buflr@herning.dk

**Tilmelding til netværksdagen bedes ske senest den 10. oktober 2017**

På gensyn,

Bestyrelsen for ART-netværk Danmark

**Program for netværksdagen:**

Kl. 9.30 Kaffe

Kl. 9.55 Velkomst

Kl. 10.00 Generalforsamling

Den årlige generalforsamling for ART Netværk DK afholdes. Indkaldelse rundsendes særskilt til foreningens medlemmer.

Kl. 11.00 Oplæg v/Lotte Junker Harbo:

**Hvordan tager socialpædagoger beslutninger om, hvad der skal ske i en ART - time?**

Man kan måske have den antagelse, at i en A.R.T.- time, der følges A.R.T.- manualen.

Men som – som I som A.R.T.- trænere måske nok ved – så sker der også alt muligt andet i en A.R.T.- time end det, der beskrives i manualen.

I oplægget her præsenteres de allerførste – og meget foreløbige - resultater fra et igangværende ph.d.-projekt, hvor det undersøges, **hvordan** socialpædagoger/ A.R.T.- trænere beslutter sig for, hvad der er bedst at gøre, når fx de unge ikke gider at rollespille eller hvis samme unge ser ud til helt at miste koncentrationen i timen.

Kl. 12.00 Frokost

Kl. 13.00 Temagrupper:

Der vil være følgende grupper:

* ART i skole
* ART for 4 – 6 årige
* ART for mindre børn
* ART for unge
* Generalisering

Kl. 14.15 Oplæg om ART for Familier (Family TIES):

I familier med problemer og/eller kriminelle børn findes der ofte forhøjede konfliktniveauer. Disse konfliktniveauer kan tjene til at forværre problematiske familieinteraktioner. Tilgangen i ART for Familier (Family TIES) tager højde for disse faktorer og retter sig mod at forbedre familiens interaktioner gennem undervisning i kommunikation, træning af sociale færdigheder, forslag til løsning af problemer, empati og vredeshåndtering.

ART for Familier (Family TIES) henvender sig til familiemedlemmer (eller andre betydningsfulde voksne) til den unge, der deltager i ART-forløb, og giver familien mulighed for at lære at arbejde sammen om at løse konflikter og andre problemfyldte emner, samt opbygge tillid blandt familiemedlemmer.

(frit oversat fra ”Family TIES” af Kim Parker & Robert Calame)

Karina, Dennis og Lars vil præsentere tankerne bag ART for Familier (Family TIES) samt komme med en kort gennemgang af programmet.

Kl. 15.45 Afslutning